หลังขูดมดลูกได้2สัปดาฉีดยาคุมได้เลยป่าว เพราะประจำเดือนหยุดไหลแล้ว
สวัสดีค่ะ การขูดมดลูกคือการนำเนื้อเยื่อภายในมดลูกออกเพื่อใช้ในการตรวจวินิจฉัยหรือรักษาความผิดปกติที่เกิดจากมดลูก เช่น การมีเลือดออกจากช่องคลอดผิดปกติ เป็นต้น ทั้งยังอาจใช้สำหรับผู้ที่มีภาวะแท้งบุตรหลังขูดมดลูกอาจจะมีเลือดออกกระปริดกระปรอยจากเลือดที่ค้างในมดลูกยังออกมาไม่หมดอยู่ได้ประมาณ 2-4อาทิตย์ แต่ไม่ควรเกินจากนั้น และควรงดการมีเพศสัมพันธ์ในช่วง 2-4 อาทิตย์แรกเพื่อป้องกันการติดเชื้อค่ะประจำเดือนมักกลับมาเป็นปกติภายใน 1-2 เดือน จึงสามารถตั้งครรภ์ได้ ดังนั้นควรใช้การคุมกำเนิดร่วมด้วย สามารถฉีดยาคุมกำเนิดได้ โดยปกติมักจะแนะนำให้เริ่มฉีดยาคุมในช่วงที่ประจำเดือนมา คือภายใน 7 วันแรกที่มีประจำเดือน หรือในช่วงที่แน่ใจว่าไม่มีการตั้งครรภ์ ในกรณีนี้ถ้าหลังขูดมดลูกมาไม่ได้มีเพศสัมพันธ์เลย ก็สามารถฉีดได้ค่ะ แต่เมื่อฉีดแล้ว จะยังไม่มีผลคุมกำเนิดทันที จึงต้องงดมีเพศสัมพันธ์หรือใช้ถุงยางอนามัยร่วมด้วยไปอีก 7 วันหลังฉีดยาค่ะ